Voorligter skuldig ná seksdade met meisie | Nuus24
New York – ‘n Ortodokse Joodse voorligter in New York is Maandag daaraan skuldig bevind dat hy ‘n meisie drie jaar lank seksueel misbruik het terwyl sy in sy sorg was.Nechemya Weberman kan tot 117 jaar tronkstraf opgelê word nadat hy op 59 aanklagte skuldig bevind is. Die 54-jarige Weberman sal op 9 Januarie gevonnis word.Die meisie beweer Weberman het haar vir die eerste keer in 2007 – toe sy 12 jaar oud was – misbruik.Weberman se regspan het weer beweer dat die meisie die aantygings versin het omdat Weberman haar ouers ingelig dat sy ‘n verhouding met ‘n seun gehad het. Sy is toe na Weberman gestuur vir beradingsessies.Die beradingsessies is deur die skool aanbeveel, wat gesê het die meisie het gedragsprobleme.Weberman het haar glo tydens dié sessies seksueel gemolesteer. Die meisie was glo vir lank te bang om iemand van die mishandeling te vertel. – Volg Nuus24 op Twitter - Sapa - AFP
Lees meer oor: new york | seksuele molestering VOLGENDE OP NUUS24X